google/wiki40b huggingface dataset:
वाइकिंग युग

वाइकिंग युग (Viking Age) यूरोप के इतिहास का एक युग था जो 8वीं सदी ईसवी से 11वीं सदी तक चला और विशेष रूप से उत्तरी यूरोप और स्कैंडिनेविया में केन्द्रित था। इस काल में स्कैंडिनेविया के वाइकिंग लोग यूरोप भर में युद्ध और व्यापार करते हुए फैले और आइसलैंड, ग्रीनलैंड, न्यूफिन्लैंड (सुदूर पूर्वी कनाडा में) तथा आनातोलिया तक जा पहुँचे। अक्सर वाइकिंग किसी क्षेत्र में पहुँचकर धावा बोलकर या धावा बोलने की धमकी देकर धन लूटते थे, कभी-कभी शहर जला देते थे या स्त्रियों-बच्चों को उठा ले जाते थे।
राजा रामपाल सिंह

राजा रामपाल सिंह (१८४८ - १९०९ ) कालाकांकर रियासत के राजा थे।

परिचय

राजा रामपाल सिंह का जन्म भादों सुदी 4, संवत्‌ 1905 (1848 ई.) को उत्तर प्रदेश के प्रतापगढ़ जिले के कालाकाकर राजपरिवार में हुआ। आपके पिता लाल प्रताप सिंह की मृत्यु आपके पितामह राजा हनुमंत सिंह के जीवनकाल में ही हो गई। अत: अपने बाबा के बउद राज्य के उत्तराधिकारी आप ही हुए। आप बचपन से ही स्वभाव के अति चंचल और बहुत ही तीव्र बुद्धि के थे। कुछ ही वर्षों में हिंदी, फारसी, संस्कृत और अंग्रेजी की अच्छी योग्यता आपने प्राप्त कर ली। नए विचारों और पाश्चात्य सभ्यता के प्रति आपकी रुचि हुई और रूढ़िवाद के आप विरोधी हो गए। परिवार के विरोध की उपेक्षा करके आप इंग्लैंड गए और अपनी रानी स्वभाव कुँवरि को भी साथ ले गए। वहाँ आपने फ्रेंच, जर्मन और लैटिन भाषाएँ सीखीं तथा गणित और तर्कशास्त्र का अध्ययन किया। विद्योपार्जन के लिए इंग्लैंड आए हुए भारतीय विद्यार्थियों से वहाँ आपने संपर्क स्थापित किया और इंडियन एसोसिएशन के उपसभापति बने। इंग्लैंड के सामाजिक जीवन में आप घुले मिले और प्रतिष्ठित स्थान प्राप्त किया। आप भारतीय विद्यार्थियों को धन की सहायता भी देते थे और भारत के पक्ष में सभाओं में व्याख्यान देते थे। भारतवासियों की असुविधाओं को दूर करने तथा उनके स्वत्वों की रक्षा के उद्देश्य से आपने 1883 ई. में इंग्लैंड से ही 'हिंदोस्थान' नामक त्रैमासिक पत्र निकाला जिसमें अँगरेजी, हिंदी तथा उर्दू तीनों भाषाओं में लेख छपते थे। 8-9 वर्ष इंग्लैंड में रहकर आप स्वदेश लौटे। इंग्लैंड प्रवास में ही आपकी रानी का शरीरांत हो गया जिनके शव को सुरक्षित रूप में दाहसंस्कार के लिए आप स्वदेश लाए। कुछ समय बाद आप दुबारा इंग्लैंड गए और वहाँ एक अँगरेज महिला से विवाह करके उसे भारत लाए। आप भारतीय राष्ट्रीय कांग्रेस के सदस्य बने तथा उसके लिए धन संग्रह भी करते रहे। नवंबर, 1885 ई. में आपने कालाकाँकर से ही 'हिंदोस्थान' नाम का हिंदी दैनिक निकाला जिसका साप्ताहिक अंग्रेजी संस्करण भी इसी नाम से निकलता था। इन दोनों पत्रों के संपादक आप स्वयं ही रहे परंतु संपादन का काम पं॰ मदनमोहन मालवीय, पं॰ प्रतापनारायण मिश्र, बाबू बालमुकुंद गुप्त आदि करते थे। अंग्रेजी साप्ताहिक के संपादन के लिए आप एक अँगरेज सहकरी को इंग्लैंड से लाए। 'हिंदोस्थान' में शब्दों की वर्तनी सामान्य से भिन्न रहती थी, जैसे 'जितना' को 'ज्यतना', 'कितना को 'क्यतना', 'मैनेजर' को 'म्यनेजर'।
आप हिंदी और फारसी में कविता करते थे और अपने विलायत प्रवास पर अँगरेजी में एक पुस्तक लिखकर प्रकाशित की। अँगरेजी सीखने के लिए आपने 'दि सेल्फ टीचिंग बुक' भी लिखी। शिक्षा, उद्योग और व्यापार को प्रोत्साहन देने की दृष्टि से आपने स्कूल, कालेज और अस्पताल खोले तथा रेशम के कीड़े पालकर रेशम उद्योग चालूकिया। आप शतरंज के बहुत अच्छे खिलाड़ी तथा व्यायाम और शिकार के प्रेमी थे। समुद्रयात्रा तथा विधवा विवाह के आप समर्थक और बाल विवाह के विरोधी थे। 1909 ई. में आपका शरीरांत हुआ।
आईएनएस सहयाद्री

आईएनएस सहयाद्री (एफ 49) भारतीय नौसेना का एक स्‍वदेश निर्मित गाईडेड मि‍साइल स्‍टील्‍थ फ्रिगेट पोत है।यह शिवालिक श्रेणी के फ्रिगेट्स में से एक है।

विशेषताएँ

आईएनएस सहयाद्रि कई अत्‍याधुनिक हथियारों से लैस है। इनमें लंबी दूरी की एंटी शि‍प मिसाइलें, मध्‍यम और कम दूरी की सतह से हवा में मार करने वाली मिसाइलें और कई प्रकार की तोपें हैं जो इसे किसी भी हमले से निपटने में सक्षम बनाती हैं। इसी के साथ आईएनएस सहयाद्रि में तैनात कई भूमिका निभाने वाले दो हेलीकॉप्‍टर भी इसकी मारक क्षमता में बढ़ोत्‍तरी करते हैं। 21 जुलाई 2012 को नौसेना में शामिल हुए आईएनएस सहयाद्रि का नेतृत्व वर्तमान में कैप्‍टन ज्‍योतिन रैना कर रहे हैं और इसमें विभिन्‍न शाखाओं में 25 अधिकारी और 255 नौसैनिक कार्यरत हैं।
नारलाई

जनसांख्यिकी

२००१ की जनगणना के अनुसार नारलाई की जनसंख्या 6,190 है, जहाँ कुल पुरुषों की संख्या 2,968 और महिलाओं की संख्या 3,222 है।
धोसी पहाड़ी

अरावली पर्वत श्रृंखला के अंतिम छोर पर उत्तर-पश्चिमी हिस्से में एक सुप्त ज्वालामुखी है, जिसे धोसी पहाड़ी के नाम से जाना जाता है। यह उत्तरी अक्षांश 28*03'39.47" और पूर्वी देशान्तर 76*01'52.63" पर स्थित इकलौती पहाड़ी है, जो कई महत्वपूर्ण और रहस्यमयी कारणों से चर्चित रहती है। इस पहाड़ी का उल्लेख विभिन्न धार्मिक पुस्तकों में भी मिलता है जैसे महाभारत, पुराण आदि।

पहाड़ी की स्थिति

धोसी पहाड़ी भारत में स्थित है, यह दक्षिण हरियाणा एवं उत्तरी राजस्थान की सीमाओं पर स्थित है। पहाड़ी का हरियाणा वाला भाग महेंद्रगढ़ जिले में स्थित है एवं सिंघाणा मार्ग पर नारनौल से ५ किमी दूरी पर है और राजस्थान वाला भाग झुन्झुनू में स्थित है।

ऐतिहासिक महत्व

महाभारत महाकाव्य के अनुसार इस पहाड़ी की उत्पत्ति त्रेता युग में हुई थी। लगभग 5100 वर्ष पूर्व पांडव भी अपने अज्ञातवास के दौरान यहां आए थे। विश्व के सबसे पुराने धर्म यानी सनातन धर्म के शुरूआती विकास से लेकर आयुर्वेद की महत्वपूर्ण खोज च्यवनप्राश का नाता धोसी पहाड़ी से है। एक सुप्त ज्वालामुखी की संरचना होते हुए भी भूगर्भशास्त्री इसे ज्वालामुखीय संरचना मानने से इंकार करते हैं। भूगर्भशास्त्रियों का कहना है कि पिछले 2 मिलियन सालों में अरावली पर्वत श्रृंखला में कोई ज्वालामुखी विस्फोट नहीं हुआ, इसलिए इसे ज्वालामुखी संरचना मानना सही नहीं है। पहाड़ी की तलहटी में धुंसरा गांव मौजूद है। इतिहास के जानकारों के अनुसार धुंसरा वैश्य और ब्राह्मण हैं, जो कि च्यवन और भृगु ऋषि के वंशज हैं।
नीना प्रसाद

पुरस्कार

प्रसाद को माइलपिली पुरस्कार मिला। उन्हें 2015 में "नीता चूड़ामणि" पुरस्कार भी मिला।
जलसंधि

जलसंधि (अंग्रेज़ी: Strait, स्ट्रेट) या जलसंयोगी या जलडमरू पानी के ऐसे तंग मार्ग को कहते हैं जो दो बड़े पानी के समूहों को जोड़ता हो और जिसमें से नौकाएँ गुज़रकर एक बड़े जलाशय से दूसरे बड़े जलाशय तक जा सकें। इसका भौगोलिक आकार अक्सर डमरू जैसा होता है, जिसके दो बड़े जलीय भागों के मध्य में जलसंधि होती है, इसलिये इसे जलडमरूमध्य भी कहते हैं। कूटनीतिक दृष्टि से जो भी दो सागरों को जोड़ने वाले किसी जलसंधि क्षेत्र पर क़ब्ज़ा रखता है वह आने-जाने वाले व्यापारिक व सैनिक नाव-यातायात पर नज़र और नियंत्रण रख सकता है। थलसेनाएँ भी जलसंधियों की कम चौड़ाई को पार करके एक स्थान से दूसरे स्थान में प्रवेश करती हैं। इस कारणवश जलसंधियाँ इतिहास में महत्वपूर्ण रहीं हैं और उनपर अंतरराष्ट्रीय खीचातानी हमेशा से जारी रही है। उदाहरण के लिए जिब्राल्टर जलसंधि स्पेन एवं मोरोक्को भूभागों को अलग करती है, व अंध महासागर को भूमध्य सागर से जोड़ती है और इस क्षेत्र पर स्पेन, ब्रिटेन और मोरोक्को में बहुत मजा ले दे रहा है।
विदेशी मुद्रा विनियम अधिनियम

विदेशी मुद्रा विनियम अधिनियम, १९७३ (अंग्रेज़ी:फ़ॉरेन एक्स्चेंज मैनेजमेंट ऍक्ट) भारत में विदेशी मुद्रा का नियामक अधिनियम है।

अधिनियम १९७३

भारत में सभी लेन देन, जिनमें विदेशी मुद्रा शामिल हैं, विदेशी मुद्रा विनियमन अधिनियम (फेमा), १९७३ द्वारा विनियमित किए जाते थे। फेरा का मुख्‍य उद्देश्‍य देश के विदेशी मुद्रा संसाधनों का संरक्षण तथा उचित उपयोग करना था। इसका उद्देश्‍य भारतीय कंपनियों द्वारा देश के बाहर तथा भारत में विदेशी कंपनियों द्वारा व्‍यापार के संचालन के कुछ पहलुओं को नियंत्रित करना भी है। यह एक आपराधिक विधान था, जिसका अर्थ था कि इसके उल्‍लंघन के परिणामस्‍वरूप कारावास तथा भारी अर्थ दंड के भुगतान की सजा दी जाएगी। इसके अनेक प्रतिबंधात्‍मक खंड थे जो विदेशी निवेशों पर रोक लगाते थे।

अधिनियम १९९९

आर्थिक सुधारों तथा उदारीकृत, परिदृश्‍य के प्रकाश में फेरा को एक नए अधिनियम द्वारा प्रतिस्‍थापित किया गया जिसका नाम है विदेशी मुद्रा प्रबंधन अधिनियम (फेमा), १९९९। यह अधिनियम भारत में निवासी किसी व्‍यक्ति के स्‍वामित्‍वाधीन या नियंत्रित भारत के बाहर सभी शाखाओं, कार्यालयों तथा अभिकरणों पर प्रयोज्‍य है। फेमा का आविर्भाव एक निवेशक अनुकूल विधान के रूप में हुआ है जो इस अर्थ में पूर्णतया सिविल विधान है कि इसके उल्‍लघंन में केवल मौद्रिक शास्तियों तथा अर्थदंड का भुगतान ही शामिल है, तथापि, इसके तहत किसी व्‍यक्ति को सिविल कारावास का दंड तभी दिया जा सकता है यदि वह नोटिस की तिथि से ९० दिन के भीतर निर्धारित अर्थदंड अदा न करे किन्‍तु ऐसा भी 'कारण बताओ नोटिस' तथा वैयक्तिक सुनवाई की औपचारिकताओं के पश्‍चात ही किया जाता है। फेमा में फेरा के अंतर्गत किए गए अपराधों के लिए एक द्विपक्षीय समाप्ति खंड की व्‍यवस्‍था भी की गई है जिसे एक 'कठोर' कानून से दूसरे 'उद्योग अनुकूल' विधान की ओर संचलन के लिए प्रदान की गई संक्रमण अवधि माना जा सकता है।
प्रेमचन्द के फटे जूते

प्रेमचन्द के फटे जूते हरिशंकर परसाई का व्यंग्य-संग्रह है।

विशेषताएँ

इस संग्रह को तीन भागों में बाँटा गया है। यथा- 'व्यंग्य निबन्ध' , 'व्यंग्य कथा' तथा 'विविध' आदि। इनमें से प्रथम भाग व्यंग्य निबन्ध में कुल ३० निबन्धों का संग्रह किया गया है। दूसरे भाग में २० व्यंग्य कथाओं का समावेश किया गया है।

व्यंग्य

इन्स्पेक्टर मातादीन चाँद पर - इसमें भारतीय पुलिस व्यवस्था पर व्यंग्य किया गया है। इसके संदर्भ में परसाई लिखते हैं कि-चाँद सरकार ने भारत सरकार को लिखा था-"यों हमारी सभ्यता बहुत आगे बढ़ी है। पर हमारी पुलिस मे पर्याप्त सक्षमता नहीं है। वह अपराधी का पता लगाने और उसे सजा दिलाने में अक्सर सफल नहीं होती। सुना है आपके यहाँ रामराज है। मेहरबानी करके किसी पुलिस अफसर को भेजें जो हमारी पुलिस को शिक्षित कर दे।"
साजन की बाहों में

संक्षेप

सागर एक लोकप्रिय गायक है और चूंकि वह कुँवारा है, वह हमेशा युवा महिलाओं द्वारा घिरा होता है जहां भी वह अपना शो चलाता है। श्रीनगर में ऐसे एक शो पर, वह सुंदर सपना नारंग के साथ मिलता है और कुछ गलतफहमी के बाद, दोनों एक-दूसरे से प्यार करते हैं। लेकिन सपना के पिता के पास उसके लिए अन्य योजनाएं हैं और चाहते हैं कि वह उनकी पसंद के किसी से शादी करें। इस तरह दोनों प्रेमी अलग हो जाते हैं। सालों बाद दोनों एक-दूसरे से मिलेते हैं, लेकिन इस मुलाकात के दौरान सागर कविता के साथ अपनी शादी की घोषणा करता है। जबकि सपना सागर के बचपन के दोस्त राकेश से सगाई करेगी। यह इस मुलाकात के दौरान है कि कई सच्चाई सतह पर आ जाएंगी - जो हमेशा के लिए उनके जीवन को बदल देंगी।
भावनाईल

भावनाईल (मलयालम: വെളിച്ചത്തിൽ) भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का काव्य संग्रह है, जो 1951 में पहली बार मलयालम भाषा में प्रकाशित हुआ।
राजतरंगिणी

राजाओं की सूची

राजतरंगिणी में वर्णित कश्मीर के राजाओं की सूची नीचे दी गयी है। कोष्टक में पहले 'तरंग संख्या और फिर श्लोक संख्या लिखी गयी है, जैसे (IV.678) का अर्थ है तरंग ४ एवं श्लोक 678। सारांश जे सी दत्त के अनुवाद से लिया गया है। राजतरंगिणी में "कलि" संवत एवं "लौकिक" संवत का प्रयोग किया गया है।
अल्तामिरा की गुफा

विवरण

ये गुफा 300 मीटर लंबी है।   स्पेन मे स्थित अल्तामीराा गुफा के भित्ति चित्र विश्व की प्रगेतिहासिक कला के प्राचीनतम उदाहरण है |  चूना पत्थर की ये गुफाएं लगभग तीन सौ गज के क्षेत्र में विस्तृत है, किन्तु चित्र केवल 'कला विथी' में ही उपलब्ध है | भित्ति के साथ गुफा की छत पर भी चित्रण मिलता है, जो अपेक्षाकृत अधिक कलात्मक है |इस गुफा की छत 6/7 फुट ऊंची है, जिससे छत के चित्र देखने के लिए झुकना या लेटना पड़ता है | यही कारण है कि इन चित्रों का सर्वप्रथम परिचय मारेलिनो द सातउओला नामक मानवशास्त्री की 12 वर्षीय पुत्री मारिया सातउओला ने सन 1879 ईस्वी में करवाया | जिसमें टेडा मेडा मार्ग और कक्ष हैं। इसका मुख्य मार्ग दो से छह मीटर तक की ऊंचाई तक का है।  इसमें पाए अवशेष प्राचीन पत्थर युग के साथ जुड़े हुए हैं। पूरी गुफा चित्रकारी की गयी है। इसको बनाने के लिए चारकोल और हेमटिट का इस्तेमाल किया गया है।  इसमें घोड़ों और बक्रिओं के चित्र बने हुए हैं।
बांग्लादेश क्रिकेट टीम का अफ़ग़ानिस्तान दौरा

टेस्ट सीरीज

साल 2019 से अब तक 1 मैचों की 1 सीरीज हुई हैं। उसमें अफगानिस्तान ने 1 सीरीज जीते हैं।

वनडे सीरीज

साल 2014 से अब तक 5 मैचों की 3 (उसमें विश्व कप, ट्रॉफी, इतर) सीरीज हुई हैं। उसमें अफ़ग़ानिस्तान ने 0 सीरीज और 0 आईसीसी टूर्नामेंट जीते हैं।

टी20ई सीरीज

साल 2014 से अब तक 4 मैचों की 6 (उसमें विश्व कप) सीरीज हुई हैं। उसमें अफगानिस्तान ने 1 सीरीज जीती हैं।
तनाव (मनोवैज्ञानिक)

तनाव कारकों के प्रति साधारण प्रतिक्रियाएं

तनाव के कारकों के प्रति हमारी प्रतिक्रियाओं को न्यून संवेदना से लेकर गम्भीर व्यवहारात्मक परिवर्तनों की व्यापक श्रेणियों में विभाजित किया जा सकता है। ये प्रतिक्रियाएं निम्नलिखित वर्गों में श्रेणीबद्व की गई हैं :-
२०१३ ईसा पूर्व

२०१३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०१३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अभय देयोल

कैरियर

अभय ने अपने छोटे फ़िल्मी सफ़र में ही बहुत अच्छी अदाकारी और नये तरह के सिनेमा मे काम करके अपना एक अलग ही मुकाम हासिल किया है | देव-डी में उनके "देव" और ओए लक्की! लक्की ओए! में शातिर चोर की भूमिका को बहुत पसंद किया गया |
स्पन्द

भौतिकी में स्पन्द अथवा स्पंद (pulse) किसी माध्यम में एक बिन्दु से दूसरे बिन्दु तक जाने वाले एकल विक्षोभ को कहते हैं। डिजिटल सिग्नल स्पन्द के रूप में होते हैं।
रुबिडियम ऑक्साइड

रुबिडियम ऑक्साइड एक अकार्बनिक यौगिक है।
मुरवास

मुरवास,विदिशा जिले की तहसील लटेरी का एक गाँव है,तहसील के अंदर ये सबसे बड़ा गाँव हैं। इसकी जनसंख्या 2011 के अनुसार 4102 है ये अभी पंचायत के हिसाब से इसकी जनसंख्या 6500 है। मुरवास में सरकारी कार्यालयों में पंचायत है इस पंचायत के अंतर्गत सिर्फ एक ही गाँव आता है। और मुरवास में थाना व बैंक भी हैं,और शासकीय स्कूल भी हैं जिसमें प्राथमिक शालाएँ 2 ,माध्यमिक शालाएँ 1, एवं एक उ.मा.विध्यालय है। इस गाँव में 4 आँगनबड़ियाँ हैं। यहाँ गाँव के कुछ प्राचीन जगहों के नाम प्राचीन मंदिर कटारमल,श्रीराम जानकी मंदिर,पनया कुआ, पटपरा, चौकी हैं, यहाँ एक मदरसा भी है।
पटुआ

पटुआ एक हस्तशिल्पकार समुदाय है जो जिनका मुख्य पेशा विशेष रीति से पटचित्र बनाकर उसका घूमघूमकर प्रदर्शन करना और बेचना है। ये पश्चिम बंगाल, बिहार, झारखण्ड, उड़ीसा और बांग्लादेश में पाये जाते हैं। इनमें हिन्दू और मुसलमान दोनों धर्मों के लोग हैं।
'पटुआ' शब्द 'पट' से बना है। पतचित्रण बंगाल के ग्रामीण क्षेत्रों में प्राचीनकाल से प्रचलित लोकशिल्प है। इसे आज भी कुछ-कुछ कालीघाट चित्रकला में देखा जा सकता है।
हेपाटाइटिस एफ वाइरस

हेपाटाइटिस एफ वाइरस एक विषाणु है।
अधिजगत (जीवविज्ञान)

जीववैज्ञानिक वर्गिकी में, एक अधिजगत (लातिन: regio), डोमेन या साम्राज्य भी, एक अमेरिकी सूक्ष्मवैज्ञानिक और जैवभौतिकवादी कार्ल वोज़ द्वारा रचित त्रि-अधिजगत प्रणाली में जीवों की सबसे उच्च वर्गीकीय श्रेणी (रैंक) हैं। वोज़ प्रणाली के अनुसार, जो 1990 में पेश की गई थी, जीवन के वृक्ष में तीन अधिजगत शामिल हैं: प्राच्य, जीवाणु, और सुकेन्द्रिक।
कुनलुन देवी

कुनलुन देवी (अंग्रेज़ी: Kunlun Goddess, कुनलुन गॉडॅस), जिसे चीनी भाषा में लिउशी शान भी कहा जाता है मध्य एशिया की कुनलुन पर्वत शृंखला का सब से ऊँचा पर्वत है। यह चीन द्वारा नियंत्रित तिब्बत और शिंजियांग प्रान्तों की सीमा पर स्थित है। कुनलुन देवी की ऊँचाई ७,१६७ मीटर (२३,५१४ फ़ुट) है। यह भारत के अक्साई चिन इलाक़े के बहुत पास स्थित है, हालांकि वर्तमान में अक्साई चिन क्षेत्र चीन के क़ब्ज़े में है।
रूपनगर

विवरण

रूपनगरएक अति प्राचीन स्थल है,  नगर का इतिहास सिंधु घाटी की सभ्यता तक जाता है। रूपनगर सतलुज के दक्षिणी किनारे पे बसा है। सतलुज नदी के दूसरी ओर शिवालिक के पहाड़ हैं। रूपनगर चंडीगढ़ (सबसे समीप विमानक्षेत्र एवं पंजाब की राजधानी) से लगभग ५० कि.मी. की दूरी पर है। शहर के उत्तरी सीमा पर हिमाचल प्रदेश और पश्चिमि सीमा पर शहीद भगत सिंह नगर है। रूपनगर मे कई ऐतिहासिक एवं धार्मिक स्थल है, जिनमे गुरुद्वारा श्री भट्टा साहिब तथा गुरुद्वारा श्री टिब्बी साहिब शामिल है।

उद्गम

प्राचीन शहर रूपनगर का नाम ११वि सदी के रोकेशर नामक राजा ने अपने पुत्र रूप सेन के उपर रखा था।

सिन्धु घाटी सभ्यता

रूपनगर मे एक पुरातात्विक संग्रहालय है जो सामान्य जनता के लिए १९९८ मे खुला था। यह संग्रहालय शहर की हडप्पाई अवशेषों का प्रदर्शन करता है। खुदाई मे चन्द्रगुप्त के समय के स्वर्ण मुद्रिका भी मिली है।
पूर्तिकर साथी

पूर्तिकर साथी को अंग्रेज़ी में बैकअप पार्टनर, स्टैंडबाई लवर और स्पेर-टायर लवर कहा जाता है। यह वह व्यक्ति होता है जिसके बारे में यह अपेक्षा होती है कि वह भविष्य का संभावित रूमानी साथी बन सकता / सकती है यदि कोई वर्तमान सम्बंध नाकाम हो जाए या अप्रत्याशित रूप से समाप्त हो जाए। पूर्तिकर साथी को बनाए रखने का मुख्य लक्ष्य यह है अंततः अकेले पड़ जाने अपने प्रिय व्यक्ति के अलग हो जाने से दिल के टूट जाने से बचा जा सके।
यू के में २०१४ में किए गए एक सर्वे से पता चला है कि एक पूर्तिकर साथी का होना स्त्रियों के लिए एक आम बात है। "स्पेर-टायर लवर" (爱情备胎) का प्रयोग चीन में इंटरनेट अत्यंत लोकप्रिय हो चुका है।  विवाहित महिलाओं के जीवन में इस प्रकार के व्यक्ति के सम्मिलित होने की सम्भावना अधिक पाई गई है।  उसी वर्ष किए गए एक और अध्ययन से पता चला है कि सम्बंधधारक फ़ेसबुक प्रयोगकर्ता अधिकांशत: उस जालस्थल को अफ़लातूनी मित्रता बनाए रखने के लिए करते हैं जिन्हें वे समझते हैं कि आवश्यकता के अनुरूप उन्हें सम्बंधों का रूप दिया जा सकता है। लैंगिक अनुपात के हिसाब से पुरुष महिलाओं से दुगने ऐसे सम्पर्क रखते हुए पाए गए हैं।

सामाजिक परिप्रेक्ष्य

एक वर्तमान रूप से अस्थिर सम्बंध लोगों को पूर्तिकर साथी बनाने के लिए प्रोत्साहित कर सकता है, विशेष रूप से लम्बी दूरी वाले सम्बंध।  कुछ लोग पूर्तिकर साथी रखने से अत्म विश्वास प्राप्त करते हैं, जिससे इस बात की पुष्टि होती है कि उन्हें एक से अधिक व्यक्ति की सराहना मिल रही है।
ड्रैगन हार्ट ३: जादूगर का अभिशाप

फिल्माने

फिल्मांकन के आसपास शुरू हुआ २०१४ के जून साथ रोमानिया में जगह लेने के स्थानों फिल्माने।
वैभव गहलोत

वैभव गहलोत (जन्म: 2 जून 1980) एक भारतीय राजनेता तथा वर्तमान राजस्थान प्रदेश कांग्रेस कमेटी के महासचिव हैं। वे वर्तमान में राजस्थान क्रिकेट एसोसिएशन के अध्यक्ष हैं। वे भारतीय राष्ट्रीय कांग्रेस के राजनेता हैं।
अरियांकुप्पम

अरियांकुप्पम पुदुचेरी केन्द्र शासित प्रदेश में एक चोटिसी नगर है। पांडिचेरी से अरियांकुप्पम राष्ट्रीय राजमार्ग 45A में पंची किलो मीटर दूर है। यह नगर बहुत पुराणी सेहर है।
पुराना ज़माना में यह नगर अरिक्कमेडू नाम से था।
साँथिय़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

साँथिय़ा उपजिला बांग्लादेश के पूर्वी भाग में, राजशाही विभाग के पाबना जिले में स्थित है।
कांगो लोकतान्त्रिक गणराज्य के प्रान्त

वर्तमान में कांगो लोकतान्त्रिक गणराज्य के दस प्रान्त और एक शहर-प्रान्त हैं।

इतिहास

जब कांगो पर बेलजियम का राज था तो उस ज़माने के 'बेलजियाई कांगो' के नाम से जाने जाने वाले इस देश के छ्ह प्रान्त हुआ करते थे। स्वतंत्रता के बाद इनमें बंटवारे और कुछ फेर-बदल किये गये। २००५ में स्वीकृत होने वाले कांगोई राष्ट्रीय संविधान के तहत देश में २५ नये प्रान्त स्थापित होने थे, लेकिन ऐसा अभी तक नहीं हुआ है।
डी.वी. पलुस्कर

प्रारंभिक जीवन और पृष्ठभूमि

पंडित डी. वी. पलुस्कर का जन्म नासिक, महाराष्ट्र, भारत में एक विख्यात हिंदुस्तानी संगीतकार विष्णु दिगंबर पलुस्कर के यहाँ हुआ।
जब उनके पिता का देहांत हुआ वे केवल दस वर्ष के थे और तत्पश्चात उन्हें पंडित विनायकराव पटवर्धन और पंडित नारायणराव व्यास ने प्रशिक्षित किया। उन्हें पंडित चिंतामनराव और पंडित मिराशी बुवा ने भी प्रशिक्षण दिया।

करियर

डी. वी. पलुस्कर ने अपना पहला कार्यक्रम चौदह वर्ष की आयु में पंजाब में हरिवल्लभ संगीत सम्मेलन में दिया। उत्तराधिकार में उन्हें ग्वालियर घराना और गंधर्व महाविद्यालय मिला, परंतु वे अन्य घरानों और शैलियों की सुंदर विशेषताओं को अपनाने के लिए हमेशा तैयार रहते थे।
उनकी आवाज़ बहुत मधुर और सुरीली थी। उनके आलाप उनके गाये राग का स्पष्ट रेखांकन करते थे; इसके बाद उनकी सहज शैली की तानों से सुसज्जित बंदिशें आती थीं। उन्हें थोड़ी ही अवधि में राग का संपूर्ण आकर्षक चित्र प्रस्तुत करने में महारत हासिल थी। उनकी पहली डिस्क 1944 में बनी और उन्होंने 1955 में भारतीय सांस्कृतिक प्रतिनिधिमंडल के सदस्य के रूप में चीन का दौरा किया।
शुद्ध शास्त्रीय संगीत के अतिरिक्त वे महान भजन गायक भी थे।
उन्हें फिल्म बैजू बावरा (1952 फिल्म) में उस्ताद अमीर ख़ान के साथ एक अविस्मरणीय युगलबंदी के लिए भी जाना जाता है। जिस अन्य फिल्म में उन्होंने वह एक बंगाली फिल्म 'शाप मोचन' थी।

निजी जीवन

उनका निधन 26 अक्टूबर 1955 को एनसिफिलाइटिस के कारण हुआ।
उक्थ

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
पकाया ज्वालामुखी

ग्वाटेमाला का 2500 मीटर ऊंचा यह ज्वालामुखी मध्य अमेरिका महाद्वीप के सबसे सक्रिय ज्वालामुखियों में से है। यह ग्वाटेमाला सिटी से 26 किलोमीटर दक्षिण में स्थित है।
वान्टा हवाई अड्डा

यह एक प्रमुख हवाई अड्डा हैं।

स्थिति

हेलसिंकी
श्री राजपूत करणी सेना

श्री राष्ट्रीय राजपूत करणी सेना (एसआरकेएस) 2006 में स्थापित एक राजपूत जाति संगठन है। यह जयपुर, राजस्थान, भारत में आधारित है। ये समूह कथित "राष्ट्रीय एकता" की हिमायत करते हैं और जाति-केंद्रित सकारात्मक भेदभाव और "भ्रष्टाचार" का विरोध करते हैं। सतीश भदौरिया इस संगठन के अगुआ है।

पद्मावती

समूह संजय लीला भंसाली द्वारा निर्मित व निर्देशित फ़िल्म पद्मावती का विरोध कर रहे हैं क्योंकि इनके अनुसार फ़िल्म में इतिहास से छेड़छाड़ की गई है। समूह ने भंसाली और अभिनेत्री दीपिका पादुकोण के विरुद्ध हिंसक कृत्य करने की धमकी दी है।
सुपौल

इतिहास

सुपौल प्राचीन काल में मिथिला राज्य का हिस्सा था। बाद में मगध तथा मुगल सम्राटों ने भी राज किया। ब्रिटिश काल में सुपौल के प्रशासनिक और सामरिक महत्व देखते हुए 1870 में इसे अनुमंडल का दर्जा दिया गया। अनुमंडल बनने के करीब 121 वर्षों के बाद सुपौल को 1991 में जिला बनाया गया। यह जिला अब विकाश की नई नई बुलंदीयों को छुता जा रहा है।यहाँ का litrecy rate तेजी से बढता जा रहा है।यह जिला खुले में सौच से मुक्त हो चुका है।सुपौल का सबसे विकसित गाँव सिरीपुर है।